stanford-oval/wikipedia huggingface dataset:
ריצ'רד בארלו

| --- | --- |
אין תמונה חופשית
 לידה:  12 בינואר 1931 (בן 93) גיילסברג, ארצות הברית 
 מקום לימודים:  נוקס קולג'  אוניברסיטת סטנפורד 
 מנחה לדוקטורט:  שמואל קרלין 
 מוסדות:  אוניברסיטת קליפורניה בברקלי 
 תלמידי דוקטורט:  יוסי בן-דב, Sérgio Wechsler, Srinivas Narayan Iyer, Mei-Hsiu Ling, Subramani Arunkumar, רוברט נאו, Paul George Wakim, Jaw Huan Hsiung, Heleno Bolfarine, ברנרד פול דייוויס, Esther Sid Hudes, Lucia Ignez Polverelli Resende 
 פרסים והוקרה:  עמית המכון לסטטיסטיקה מתמטית (1968)  עמית האיגוד האמריקני לסטטיסטיקה (1967)  פרס ג'ון פון נוימן 
 
ריצ'רד יוג'ין בארלו (באנגלית: Richard Eugene Barlow; נולד ב-12 בינואר 1931 בגלסבורג, אילינוי) הוא מתמטיקאי וסטטיסטיקאי אמריקאי, שנחשב יחד עם פרנק פרושאן כמייסד תחום האמינות המודרני. הוא היה פרופסור באוניברסיטת קליפורניה, ברקלי מ-1963 ועד פרישתו ב-1999.
הוא הציג את המושג "זמן כולל במבחן" בתורת האמינות. הוא ופרושן כתבו יחד את הספר התיאוריה המתמטית של אמינות.
ביוגרפיה

בארלו קיבל את התואר הראשון שלו במתמטיקה מנוקס קולג' ב-1953 ואת התואר השני שלו מאוניברסיטת אורגון ב-1955. בשנת 1961 הוא קיבל את הדוקטורט שלו בסטטיסטיקה מתמטית מאוניברסיטת סטנפורד תחת שמואל קרלין. עבודת הדוקטורט שלו נקראה יישומים של תהליכים סמי-מרקוביים לפתרון בעיות באמינות. לאחר סיום הלימודים עבד במכון לניתוחי ביטחון במשך שנה. מ-1963 ועד פרישתו ב-1999 היה פרופסור באוניברסיטת ברקלי. בהיותו בברקלי הדריך כמה דוקטורנטים בחקר ביצועים.
בארלו היה מדען אורח במעבדות בואינג ב-1966 ובאוניברסיטת פלורידה סטייט ב-1975 וב-1976 (עם פרנק פרושן). מ-1963 עד 1969 היה יועץ לתאגיד ראנד .
בנוסף לתורת האמינות, הוא עסק במודלים הסתברותיים, בסטטיסטיקה בייסיאנית ובניתוח נתונים סטטיסטיים.
ב-1991 הוענק לו פרס ג'ון פון נוימן עם פרנק פרושן. הוא עמית של המכון לסטטיסטיקה מתמטית, האיגוד האמריקאי לסטטיסטיקה, והמכון לחקר ביצועים ומדעי הניהול.
חיים אישיים

בארלו נשוי משנת 1956 ולו ארבעה ילדים.
הערות שוליים

↑  Hayakawa Yu; Irony Telba Zalkind; Xie Min (21 בדצמבר 2001). System And Bayesian Reliability: Essays In Honor Of Professor Richard E Barlow On His 70th Birthday. World Scientific. ISBN 978-981-4489-34-8. {{cite book}}:  (עזרה)
↑  "Richard E. Barlow". Informs. נבדק ב-18 באוגוסט 2019. {{cite web}}:  (עזרה)
↑  "Richard Barlow". Mathematics Genealogy Project. נבדק ב-18 באוגוסט 2019. {{cite web}}:  (עזרה)
| --- | --- |
בקרת זהויות :  NLI: 987007605526405171  BnF: cb12443929w (data)  GND: 170529533  ISNI: 0000 0001 0885 1625  LCCN: n80070606  LNB: 000124039  MGP: 46566  NKC: ola2004219944  NTA: 071686444  SUDOC: 033587248  VIAF: 291080495   WorldCat (עם VIAF): 291080495
רוברט פרה

| --- | --- |
אין תמונה חופשית
 לידה:  10 במרץ 1978 (בן 46) סן קרלוס, ארצות הברית 
 מדינה:  ארצות הברית 
 השכלה:  אוניברסיטת קליפורניה בסן דייגו 
 מעסיק:  אפל 
 
רוברט ג'יי פרה (באנגלית: Robert J. Pera; נולד ב-10 במרץ 1978) הוא יזם ואיש עסקים אמריקאי. המייסד של חברת טכנולוגיית התקשורת "Ubiquiti Networks" ובעליה של קבוצת ה-NBA ממפיס גריזליס.
בגיל 36, זכה במקום ברשימת עשרת המיליארדרים הצעירים ביותר של פורבס.
ביוגרפיה

פרה הקים את חברת שירותי המחשב הראשונה שלו בזמן שלמד בתיכון, והחברה סיפקה שירותי רשת ומסד נתונים לעסקים מקומיים. הוא שיחק גם בקבוצת הכדורסל של התיכון, אך נאלץ לפרוש בשל בעיות לבביות.
הוא למד לתואר ראשון ושני בהנדסת חשמל ולתואר ראשון בשפה היפנית באוניברסיטת קליפורניה בסן דייגו, ואף היה באחוות הסטודנטים פי בטא קפא. במהלך לימודיו הוא התמקד בתקשורת אלקטרונית וביצירת מעגלים.
לאחר לימודיו החל לעבוד באפל, והועסק בהתאמת הפליטות האלקטרומגנטיות של מכשירי ה-Wi-Fi לעמידה בתקני רשות התקשורת הפדרלית. במהלך עבודתו הבחין כי באמצעות התאמות נכונות ניתן להגדיל את טווח האותות של המכשירים בעשרות קילומטרים, אך כשהבוסים שלו באפל התעלמו מהרעיון שלו, פרה החליט לבנות מודול Wi-Fi בעלות נמוכה ובעל ביצועים גבוהים משלו.
בתחילת 2005 השקיע 30,000 דולרים מכספו האישי ונטל הלוואות על מנת להקים את חברת Ubiquiti Networks, העוסקת באספקת רשת למקומות שבהם אין תשתיות אינטרנט ראויות.
ב-25 באוקטובר 2012 רכש את קבוצת הכדורסל ממפיס גריזליס מה-NBA. הקבוצה הגיעה ברציפות לפלייאוף במהלך חמש העונות הראשונות של כהונתו כבעלים. בשנה הראשונה לבעלותו של פרה, הגריזליס ניצחו 56 משחקים, שיא מועדון, והופיעו לראשונה אי פעם בגמר המערב. במהלך השנתיים הראשונות לכהונתו הקבוצה ניצחה ביותר משחקי פלייאוף מאשר במהלך 17 העונות הקודמות של הקבוצה ב-NBA.
פרה מחזיק בקרן גריזליס, ארגון צדקה לספורט הפועל בממפיס.
הערות שוליים

↑  Tech magnate Pera will buy Memphis Grizzlies, ESPN.com, ‏2012-06-11 (באנגלית)
↑  502 Bad Gateway nginx openresty 208.80.154.81, www.newsofthenew.com
↑  LEADERS Interview with Robert J. Pera, Founder and Chief Executive Officer, Ubiquiti Networks, Inc., and Principal Owner, Memphis Grizzlies, www.leadersmag.com
↑  Silicon Valley's Newest Billionaire: Wireless Wonder Robert Pera, Forbes (באנגלית)
↑  "Robert Pera: The Kid That Bought the Grizzlies". Bloomberg.com (באנגלית). 2013-04-25. נבדק ב-2022-05-12.
↑  Ubiquiti - Simplifying IT, www.ui.com (באנגלית)
↑  NBA owners approve sale of Grizzlies to Pera, ESPN.com, ‏2012-10-25 (באנגלית)
↑  NBA Teams: Memphis Grizzlies Records Year by Year, www.landofbasketball.com
↑  Memphis Grizzlies Playoff History - RealGM, basketball.realgm.com
↑  Grizzlies Foundation works to provide greater impact for Memphis youth, Memphis Grizzlies (באנגלית)
קרונוזאורוס

| קרונוזאורוס |
| --- | --- |
 
תקופה
קרטיקון תחתון 120–100 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלזיוזאוריה
משפחה:: פליוזאוריים
סוג:: קרונוזאורוס
שם מדעי
 Kronosaurus ‏לונגמן, 1924

קְרוֹנוזאורוס (שם מדעי: Kronosaurus; מילולית: "הלטאה של קרונוס") הוא סוג של פלזיוזאור גדול ממשפחת הפליוזאוריים אשר מאובניו נמצאו בקווינסלנד שבאוסטרליה ובקולומביה ותוארכו ללפני 120-100 מיליון שנה מהיום, בתור הקרטיקון.
מאפיניים

יצור ימי זה היה טורף-על בתקופתו והוא שוטט לאורך הימים בחיפוש מזון, אותו לכד עם לסתותיו החזקות.
הוא נחשב לאחד הזוחלים הימיים הגדולים שחיו אי-פעם. אורכו מוערך בין 9 ל-10.5 מטר ומשקלו למעל 11 טונות. עם זאת הוא היה קטן יותר מהפליוזאורוס של תור היורה. אורך שיניו הגדולות ביותר מגיעות ל-30 ס"מ והם עוצבו לתפיסה ושיסוע של טרף אפשרי בעוצמה. ליצור היה גוף חביתי וסנפירים גדולים איתם יכל לנוע במהירות.
ב-2021 הופרד המין Kronosaurus boyacensis מהסוג לסוג עצמאי - מונקירזאורוס.
בתרבות

זוחל ימי זה מופיע בסרט Sea Rex 3D ובסדרה פלאווורלד וכן במשחקי המחשב Jurassic World Evolution 2, עולם היורה: המשחק ופארק היורה 3: בניית פארק.
תמונות

איור אפשרי
קרונוזאורוס טורף פלזיוזאור מסוג Tuarangisaurus
קרונוזאורוס
איור של קרונוזאורוס
רכבת הזהב הנאצית

רכבת הזהב הנאצית הייתה, על פי המסופר, רכבת משוריינת גרמנית שנקברה בשלזיה התחתית ליד העיר ולבז'יך בינואר 1945 לקראת סוף מלחמת העולם השנייה. כיום שייך האזור לפולין.
הרכבת הכילה זהב, יצירות אמנות, כלי נשק וחפצי ערך אחרים. על פי אגדה מקומית, הרכבת יצאה מורוצלב עמוסה בזהב ואוצרות אחרים. נכנסה למנהרה מתחת להרי הינשוף שהייתה חלק מפרויקט ענק ליד ולבז'יך ונקברה שם עם תכולה של 300 טונות של זהב, תכשיטים, כלי נשק, ויצירות אמנות.
בעידן הקומוניסטי של פולין, ערך הצבא הפולני חיפושים נרחבים אחר הרכבת אך ללא תוצאות.
גילוי אפשרי ב-2015

באוגוסט 2015 פנו שני אנשים, פולני וגרמני, באמצעות עורך דין לרשויות הפולניות בטענה כי מצאו את הרכבת והם דורשים 10% מהרכוש כתמורה לגילוי מיקומה המדויק, לאחר זמן קצר, הודיע סגן שר התרבות הפולני כי בדיקת מכ"ם חודר קרקע אישרה בהסתברות של 99 אחוזים שרכבת של 100 מטר אורך נמצאה בתוך מנהרה בהרים. אולם בתחילת ספטמבר אמר נגיד הבנק של פולין כי "הדיווח על רכבת הזהב הנאצית הוא מתיחה, לא יותר".
הערות שוליים

↑  דיווח בפולין: נמצאה רכבת האוצרות הנאצית, באתר ynet, 20 באוגוסט 2015
↑  לאחר 70 שנה: "רכבת האוצרות הנאצית" נמצאה בפולין, באתר וואלה, 29 באוגוסט 2015
↑  נגיד הבנק של פולין: "הדיווח על רכבת הזהב הנאצית הוא מתיחה, לא יותר", באתר nana10‏, 2 בספטמבר 2015
ערך זה הוא קצרמרבנושא פולין. אתם מוזמנים לתרום לוויקיפדיה ו.
קוואזולו-נטאל

| --- | --- |
סמל קוואזולו-נטאלסמל קוואזולו-נטאל

 מדינה:  דרום אפריקה דרום אפריקה
 מושל:  Willies Mchunu
 רשות מחוקקת:  KwaZulu-Natal Legislature 
 בירת הפרובינציה:  פיטרמריצבורג
 העיר הגדולה:  דרבן
 תאריך ייסוד:  27 באפריל 1994
 שטח:  94,361 קמ"ר
 גובה:  1,276 מטרים
  ‑ הנקודה הגבוהה:  Mafadi (3,450 מטר) 
  ‑ הנקודה הנמוכה:  האוקיינוס ההודי (0 מטר) 
 אוכלוסייה:  ‏
  ‑ בפרובינציה:  12,423,907 (2 בפברואר 2022)
  ‑ צפיפות:  115.7 נפש לקמ"ר (2015)
 קואורדינטות:  29°S 31°E﻿ / ﻿29°S 31°E﻿ / -29; 31 
 אזור זמן:  UTC +2
 אתר רשמי
  מפת מיקום  מפה מפורטת     לחצו כדי להקטין חזרה    לחצו להגדלה      (למפת קוואזולו-נטאל מוגדלת) פיטרמריצבורג דרבן אמפאנייני ליידיסמית' ניוקאסל קוקסטאדקוואזולו-נטאל(למפת קוואזולו-נטאל רגילה) פיטרמריצבורג דרבן אמפאנייני ליידיסמית' ניוקאסל קוקסטאדקוואזולו-נטאל tabBackground:;tabBorder:#aaa;defaultTab:0;
 
קוואזולו-נטאל (באנגלית: KwaZulu-Natal) היא אחת מתשע פרובינציות דרום אפריקה. בירת הפרובינציה היא פיטרמריצבורג. העיר הגדולה ביותר היא דרבן.
הפרובינציה שוכנת במזרחה של דרום אפריקה, וגובלת מצפון במפומלנגה, בממלכת אֶסְוָואטיני ובמוזמביק, ממזרח באוקיינוס ההודי, מדרום בכף המזרחי וממערב במדינה החופשית ובלסוטו.
גאוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שטח המחוז הוא 94,361 קמ"ר.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת 2022 התרחשו באזור שיטפונות משמעותיות.
דמוגרפיה > התפלגות גזעית

| הקבוצות הגזעיות באוכלוסיית קוואזולו-נטאל |
| --- | --- | --- | --- | --- |
| שחורים | 8,912,921 | 86.81% |   |  |
| אסייתים | 756,991 | 7.37% |   |  |
| לבנים | 428,842 | 4.18% |   |  |
| צבעוניים | 141,376 | 1.38% |   |  |
| אחר | 27,170 | 0.26% |   |  |
דמוגרפיה > התפלגות לשונית

| השפות המדוברות באוכלוסיית קוואזולו-נטאל |
| --- | --- | --- | --- | --- |
| זולו | 7,901,932 | 77.82% |   |  |
| אנגלית | 1,337,606 | 13.17% |   |  |
| קוסה | 340,832 | 3.36% |   |  |
| אפריקאנס | 161,876 | 1.59% |   |  |
| אחר | 411,543 | 4.04% |   |  |
דמוגרפיה > פריסת אוכלוסין

| פריסת אוכלוסיית בקוואזולו-נטאל |
| --- | --- | --- | --- |
  פחות מ-1 נפש לקמ"ר  1–3 נפש לקמ"ר  3–10 נפש לקמ"ר  10–30 נפש לקמ"ר  30–100 נפש לקמ"ר  100–300 נפש לקמ"ר  300–1000 נפש לקמ"ר  1000–3000 נפש לקמ"ר  יותר מ-3000 נפש לקמ"ר:
חלוקה מנהלית

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| מפתח | שם | שם מלא רשמי | בירה | שטח (בקמ"ר) | אוכלוסייה (2011) | מספר רשויות |
| --- | --- | --- | --- | --- | --- | --- |
| E | מטרופולין דרבן | eThekwini Metropolitan Municipality | דרבן | 2,292 | 3,442,361 | 1 |
| 29–35 | מחוז אומגונגונדלוו | uMgungundlovu District Municipality | פיטרמריצבורג | 8,934 | 1,017,763 | 7 |
| 14–19 | מחוז אוטהונגולו | uThungulu District Municipality | ריצ'רדס ביי | 8,213 | 907,519 | 6 |
| 4–8 | מחוז זולולנד | Zululand District Municipality | אולונדי | 14,799 | 803,575 | 5 |
| 45–50 | מחוז אוגו | Ugu District Municipality | פורט סהפסטון | 5,047 | 722,484 | 6 |
| 24–28 | מחוז אוטהוקלה | uThukela District Municipality | ליידיסמית' | 11,326 | 668,848 | 5 |
| 9–13 | מחוז אומקהאנייאקודה | uMkhanyakude District Municipality | מקוזה | 12,821 | 625,846 | 5 |
| 36–39 | מחוז ילמבה | iLembe District Municipality | קוואדוקוזה | 3,269 | 606,809 | 4 |
| 20–23 | מחוז אומזינייאטהי | uMzinyathi District Municipality | דנדי | 8,589 | 510,838 | 4 |
| 1–3 | מחוז אמג'ובה | Amajuba District Municipality | ניוקאסל | 6,911 | 499,839 | 3 |
| 40–44 | מחוז סיסונקה | Sisonke District Municipality | יקופו | 11,127 | 461,419 | 4 |
ראו גם

נטאל (פרובינציה)
הערות שוליים

↑  Mid-year population estimates, 2015 (PDF) (Report). Statistics South Africa. 31 July 2015. p. 3. Retrieved 11 August 2015.
1 2 3  Census 2011: KwaZulu-Natal, Statistics South Africa
| --- | --- |
בקרת זהויות :  GND: 4606999-9  MusicBrainz: 5821559c-41a7-433d-b6af-3c96c8ed4a7a
ריצ'רד באך

| --- | --- |

 לידה:  23 ביוני 1936 (בן 88) אואק פארק, ארצות הברית 
 שם לידה:  Richard David Bach 
 מדינה:  ארצות הברית 
 מקום לימודים:  אוניברסיטת המדינה של קליפורניה, לונג ביץ' 
 שפות היצירה:  אנגלית 
 סוגה:  פרוזה, רומן 
 יצירות בולטות:  ג'ונתן ליווינגסטון השחף, תעתועים 
 תקופת הפעילות:  מ-1963 
 בן או בת זוג:  לסלי פאריש (1977–1987)  Bette Fineman (אוקטובר 1957–1970) 
 צאצאים:  ג'יימס מרקוס באך 
 www.richardbach.com
 חתימה:   
 
השחף כסמל לחרות וליכולת לראות אופקים חדשים
ריצ'רד דייוויד באך (באנגלית: Richard David Bach; נולד ב-23 ביוני 1936 באוק פארק, אילינוי) הוא סופר אמריקאי, שהתפרסם, בין השאר, בזכות ספרו "ג'ונתן ליווינגסטון השחף".
ביוגרפיה

באך היה טייס מילואים בחיל האוויר האמריקני. מרבית ספריו עוסקים בטיסה ובתעופה, למשל סיפוריו הקצרים הראשונים עסקו בטיסה, וחלק מספריו עוסקים בתעופה כמטפורה פילוסופית. ספריו נוגעים לעיתים קרובות גם בפילוסופיית עידן חדש.
ספרו הרביעי, "ג'ונתן ליווינגסטון השחף" (1970), זכה להצלחה רבה יחסית לספריו האחרים. הספר מתאר שחף המנודה מעדתו בשל רצונו ליהנות ממעופו; לאורך הספר השחף מפתח יכולות גבוהות יותר ויותר בתעופה, ומנסה ללמד את השחפים האחרים לצאת לחופשי, לעוף גבוה ולראות למרחקים. בתחילה נדחה הספר על ידי מספר הוצאות ספרים, אך כשפורסם הפך לרב-מכר ושבר שיאי המכירות. בשנת 1972 לבדה נמכר הספר בכמיליון עותקים באנגלית. ב-1973 עובד הספר לסרט, עם פסקול שחיבר ניל דיימונד.
גרסה חדשה של הספר, הכוללת פרק רביעי שמעולם לא פורסם לפני כן, יצאה לאור בארצות הברית ובעולם כולו בפברואר 2014. עד אז כלל הספר שלושה פרקים בלבד, ופרק רביעי זה שופך אור חדש על הסיפור כולו.
ספרו השישי, "תעתועים: הרפתקאותיו של משיח בעל כורחו", מתאר מפגש דמיוני של באך עם טייס מטוס קל שמתפקד כמשיח, אך מואס בתפקידו ומעביר לבאך את הידע שצבר על ביצוע ניסים ועל אופנים שונים בהם ניתן להתבונן על המציאות.
ספרו השביעי, "גשר מעל ומעבר", מסופר בגוף ראשון ומתאר את מערכת היחסים של באך עם אשתו השנייה, לסלי פאריש, ואת מסעו בחיפוש אחר האהובה המושלמת. הוא מתאר כיצד פאריש הופכת לידידת נפש ומלמדת אותו להשתחרר מכל דעותיו הקודמות על מערכת יחסים, להסיר את השריון ולהתמסר לאהבה.
באך התגרש מאשתו הראשונה, בטי, ב-1970. אחד מששת ילדיו מנישואים אלה, ג'ונתן באך, פרסם ספר (Above the Clouds: A Reunion of Father and Son), אשר תיאר את ילדותו ללא אב.
ב-1977 נישא לשחקנית לסלי פאריש, אותה הכיר במהלך הסרטת הסרט "ג'ונתן ליווינגסטון השחף" בשנת 1973. באך חיבר שני ספרים המתארים אותה כידידת נפש, אהבת נצח ותאומה רוחנית שלו. השניים התגרשו ב-1997.  
באפריל 1999 נישא בשלישית, לסברינה נלסון-אלכסופולוס.
באך היה פעיל ברשת האינטרנט בתחילת שנות ה-90. עד אפריל 2004 הוא גם הפעיל אתר אינטרנט. בשנת 2012 בעודו מטיס מטוס דו-כנפי, התרסק מטוסו בקרבת איי סן חואן והוא נפצע באורח קשה ועבר שיקום ארוך.
מספריו

זר לקרקע (1963)
דו כנפי (1966)
אין דבר מקרי (1969)
ג'ונתן ליווינגסטון השחף  (1970)
מתת כנפיים (1974)
אין מקום שהוא רחוק מדי (1976)
תעתועים (1977)
גשר מעל ומעבר (1984)
אחד (1988)
הבריחה אל הלא בטוח (1995)
ספר עזר למשיח (2004)
להפנט את מריה (2010)
השחף - גרסה חדשה כולל הפרק הרביעי (2014)
מרבית ספריו תורגמו לעברית.
הערות שוליים

↑  Author Richard Bach injured in US plane crash, Hürriyet Daily News (באנגלית)
| --- | --- |
בקרת זהויות :  NLI: 987007280454905171  PLWABN: 9810597433005606  BIBSYS: 90209280  BNC: 000035094  BNE: XX1165889  BnF: cb118897938 (data)  CiNii: DA03164693  GND: 119216957  ICCU: CFIV039551  ISNI: 0000 0001 0934 3577  LCCN: n50031121  LNB: 000003307  MusicBrainz: 1fed530e-b512-44cc-b18b-35d6ce936516  NDL: 00432005  NKC: jn19992000038  NLA: 36523301  NLG: 65657  NLK: KAC199601292  NSK: 000008084  NTA: 074354841  SELIBR: 391705  SNAC: w6dh0jc8  SUDOC: 026699699  Trove: 1271398  VIAF: 110244457   WorldCat (עם VIAF): 110244457
רכיב אלקטרוני

רכיב אלקטרוני הוא עצם אלקטרוני בסיסי, בעל פונקציה מוגדרת, המשמש ליצירתם של מכשירים אלקטרוניים. רכיב אלקטרוני בנוי בדרך כלל במארז משל עצמו, ולו הדקים מתכתיים (שניים או יותר) המשמשים לחיבורו לרכיבים אחרים. מספר רכיבים אלקטרוניים המחוברים ומתפקדים יחד נקראים מעגל אלקטרוני. בנוסף לרכיבים אלקטרוניים הארוזים כל אחד בנפרד, קיימים רכיבים הארוזים גם בצורת מעגל משולב, שהוא רכיב הכולל מספר רכיבים זעירים במארז יחיד.
לפעולתם של רכיבים אלקטרוניים פשוטים יש מאפיין הניתן למדידה: התנגדות חשמלית של נגד נמדדת באוהם, קיבול של קבל נמדד בפאראד וכדומה. ביחס לרכיב מסוים, יש חשיבות לטווח הערכים שמקבל מאפיין זה, ומידת הדיוק שלו.
להלן רשימת רכיבים אלקטרוניים מסוגים שונים:
מגוון רכיבים אלקטרוניים
רכיבים פסיביים
מתג
נגד
נתיך
קבל
שנאי
סליל השראה
אנטנה
רכיבים אקטיביים
שפופרת ריק
טריודה
דיודה
טרנזיסטור
מעגל משולב
רכיבי תצוגה
נורה
דיודה פולטת אור
LCD
רכיבים אלקטרומכניים
מיקרופון
רמקול
מתג
ממסר
מחבר
מנוע חשמלי
רכיבים תרמואלקטריים
צמד תרמי
נתיך
רכיבים פוטואלקטריים
פוטודיודה
דיודה פולטת אור (LED)
מבודד אופטי
לייזר דיודה
ראו גם

מזעור
רכזת

| 0 | 1 | 2 |
| --- | --- | --- |
| מחשב (לקוח), טלפון IP  | מחשב (לקוח), טלפון IP  | Application |
| מחשב (לקוח), טלפון IP  | מחשב (לקוח), טלפון IP  | Presentation |
| מחשב (לקוח), טלפון IP  | מחשב (לקוח), טלפון IP  | Session |
| מחשב (לקוח), טלפון IP  | מחשב (לקוח), טלפון IP  | Transport |
| נתב | BRouter | Network |
| מתג, כרטיס רשת, גשר  | BRouter | Data Link |
| מרכזת, משחזר, מודם  | מרכזת, משחזר, מודם  | Physical |
רכזת מתוצרת אדימקס עם כניסת UPLINK
שילוב של רכזת (hub) ומתג (switch) ברשת תקשורת. מחשבים A ו-B נמצאים באותו מתחם התנגשות, והמחשבים A, B ו-C נמצאים באותו מתחם שידור
רַכֶּזֶת (גם מרכזת; באנגלית: Hub) היא רכיב ברשת מחשבים המחבר בין שני מקטעים או יותר של אותה הרשת ומאפשר להגדיל את המרחק בין קצותיה. דהיינו, רכזת היא משחזר בעל יותר משתי כניסות.
הרכזת נכנסת לפעולה כאשר מתקבלת תשדורת באחד מקצותיה, היא מנקה את התשדורת מהפרעות, מחזקת את האות אם יש צורך בכך ולאחר מכן מעבירה אותו הלאה אל כל שאר קצוות הרשת. הרכזת לא מגבילה מתחמי שידור או מתחמי התנגשות.
רכזת היא רכיב של שכבה הפיזית הן במודל ה־OSI והן במודל ה־TCP/IP. בהיותה בשכבה הפיזית, הרכזת לא מבצעת פעולות מתוחכמות עם חבילות הנתונים שמגיעות, היא לא מנתחת את תוכן החבילות כדי לייעל את שליחתן, והיא איננה מודעת למקור החבילה או ליעדה.
רכזת היא רכיב פשוט יחסית ברשתות תקשורת, אשר לא מנהל את התעבורה העוברת דרכו. כל חבילת נתונים שמגיעה אליו דרך כניסה מסוימת מועברת אל שאר הכניסות של הרכזת. בגלל שהחבילות מגיעות ממקורות שונים שאינם מתואמים, ובגלל שהחבילה מועברת אל שאר הכניסות של הרכזת ללא הבחנה, לא פעם נוצרת התנגשות בין החבילות השונות - עובדה שמפחיתה מיעילות הרשת. הצורך של אמצעים שמחוברים לרכזת לזהות מצבים של התנגשות ולטפל בהם יוצרת הגבלות על כמות הרכזות שאפשר לחבר אחת לשנייה: ברשתות 10BASE-T  ניתן לחבר עד 4 רכזות בין כל 2 תחנות, וברשתות 100BASE-T ניתן לחבר רק 2 רכזות זו לזו בין כל 2 תחנות - ואף זאת מתאפשר רק ברכזות אשר גורמות להשהייה נמוכה. ישנן רכזות אשר מתגברות על מגבלה זו באמצעות כניסה מיוחדת (כניסת UPLINK) שאינה מיועדת לקישור של תחנות אל הרכזת אלא לקישור של הרכזת אל ציוד רשת אחר (ובפרט רכזות אחרות). גם השימוש בכניסה זו לא מונע לחלוטין את בעיית ההתנגשויות, אך משפר במעט את ביצועי הרשת. ככל שהרשת מהירה יותר שב ועולה הסיכוי להתנגשות. על-מנת להתגבר על ההתנגשויות ולהגיע לביצועי רשת טובים יש צורך במתג.
רכזות רבות מסוגלות לזהות בעיות נפוצות, כגון ריבוי התנגשויות בכניסה מסוימת, ולנתק זמנית את הכניסה הזו משאר הכניסות. יכולת זו מונעת מתחנות את היכולת לשתק את כלל מתחם ההתנגשות, ומהווה יתרון בהשוואה לטופולוגיית רשת מסוג אפיק (כגון 10BASE-2).  יתרון נוסף, אך פחות שימושי, הוא חיווי באמצעות נורות לד על הפעילות בכל כניסה. בניסיון לאתר פעילות חריגה של כניסה מסוימת ניתן להיעזר בנורות אלו על-מנת לאתר את הכניסה הבעייתית ולנתק אותה באופן ידני מהרכזת.
רכזות יכולות לשמש גם כחלופה לשיקוף פורטים, לעבודה עם רחרחן, ולרשתות בהן רוב התעבורה היא שידור הנובע ממקור יחיד אל שאר התחנות שמחוברות לרכזת.
ראו גם

נתב
מונחים ברשת מחשבים
Repeater
רוברט פרדריק

| --- | --- |

 לידה:  14 במרץ 1907 סן פרנסיסקו, קליפורניה
 פטירה:  29 בנובמבר 1970 (בגיל 63) סטנפורד, קליפורניה
 מקום קבורה:  בית הקברות הלאומי של סן פרנסיסקו 
 מדינה:  ארצות הברית 
 השכלה:  המכללה לפיקוד ומטה של צבא ארצות הברית  האקדמיה הצבאית של ארצות הברית  האקדמיה הצבאית סטאונטון 
 השתייכות:  הצבא האמריקני צבא ארצות הברית
 תקופת הפעילות:  1933–1945 (כ־12 שנים)
 דרגה:   מייג'ור גנרל
 תפקידים בשירות
 מפקד כוח השירות המיוחד ה-1 מפקד כוח המשימה המוטס ה-1 מפקד הדיוויזיה ה-45 מפקד הדיוויזיה ה-4 מפקד הדיוויזיה ה-6
 פעולות ומבצעים
 מלחמת העולם השנייה:  פלישת בעלות הברית לאיטליה  מבצע דרגון  הקרב על גרמניה
 עיטורים
   צלב השירות המצוין(2)   כוכב הכסף   כוכב הארד(2)   מדליית השירות המצוין  לגיון ההצטיינות (2)   לב הארגמן(8)
 
פרדריק בעת שפיקד על כוח השירות המיוחד ה-1
רוברט טראיון פרדריק (באנגלית: Robert Tryon Frederick; ‏ 14 במרץ 1907 - 29 בנובמבר 1970) היה גנרל אמריקאי שהתפרסם בתפקידו כמפקד כוח השירות המיוחד ה-1 במלחמת העולם השנייה
שירותו הצבאי

פרדריק נולד וגדל בסן פרנסיסקו, קליפורניה. הוא החל את דרכו בצבא ארצות הברית עם הרשמו למכללה הצבאית באקדמיה הצבאית וסט פוינט. בשנת 1928 סיים את לימודיו, הוסמך כקצין והתגייס לצבא. פרדריק עבר הכשרה כלוחם וקורס קציני תותחנים. עם פרוץ מלחמת העולם השנייה שירת כקצין מטה בפנטגון. בשנת 1942 הוטל עליו להקים את כוח השירות המיוחד ה-1 (ה-FSSF), יחידת קומנדו בסדר גודל חטיבתי שהורכבה ממגויסים אמריקנים וקנדים.
היחידה יועדה במקור לפעילות בנורווגיה אולם לאחר שהסתיימו אימוני היחידה היא פעלה כחלק מן הארמייה החמישית במערכה על איטליה. תחת פיקודו ביצעה היחידה מספר משימות מיוחדות ובהן תפיסת נקודות שליטה ומעברים חיוניים. בדצמבר 1943 פיקד פרדריק על היחידה בקרב על הר לה-דיפאנסה, שכיבושו נדרש כדי לאפשר את התקדמותה של דיוויזיית החי"ר ה-36. פרדריק ואנשיו כבשו את ההר, משימה שנחשבה לבלתי אפשרית, אולם ספגו שיעור אבדות גבוה. לאחר מכן סופחו לדיוויזיית הרגלים ה-36 ולחמו בשורותיה כשהם סופגים שיעור אבדות חמור עוד יותר. פרדריק הצטיין בלחימה עד כדי כך שוינסטון צ'רצ'יל הכריז כי הוא הגנרל הלוחם הגדול בכל הזמנים והכוח בפיקודו זכה לכינוי "בריגדת השטן" (Devil's Brigade). לאחר מכן פיקד פרדריק על הכוח בנחיתה באנציו. הכוח בפיקודו היה הראשון שהגיע לרומא. על האופן שבו פיקד על כוח השירות המיוחד ה-1 בקרבות באיטליה עוטר פרדריק פעמיים בצלב השירות המצוין.
בתפקידו הבא, והוא כבר מייג'ור גנרל פיקד פרדריק על כוח המשימה המוטס ה-1 אשר כלל את רגימנט החי"ר המוצנח ה-509, וצוות הקרב החטיבתי המוצנח ה-517, חטיבת הצנחנים העצמאית הבריטית ה-2, גדוד הרגלים מוטסי הדאונים ה-550 וגדוד הצנחנים ה-551. ב-15 באוגוסט 1944, במסגרת מבצע דרגון, הוטל על הכוח בפיקוד פרדריק לצנוח בקרבת ניס וסן טרופה. הצניחה, כמו גם הנחתת הדאונים, עברה בהצלחה וכוחותיו של פרדריק נתקלו בתחילה בהתנגדות קלה בלבד. לאחר שני ימי לחימה שבו כוחותיו של פרדריק כאלפיים גרמנים. הכוח פורק בנובמבר אותה שנה ופרדריק מונה לפקד על הדיוויזיה ה-45 ופיקד עליה במהלך הקרב על גרמניה. לאחר המלחמה פיקד על הדיוויזיה ה-4 ועל הדיוויזיה ה-6. בשנת 1952 פרש לגמלאות.
השחקן ויליאם הולדן גילם את דמותו בסרט "בריגדת השטן" משנת 1968.
הערות שוליים

1 2  ירון פלינט, התפתחות הכוחות המיוחדים במלחמת העולם השנייה, מערכות 408, אוגוסט 2006, עמוד 32.
↑  טל טובי, כוחות מיוחדים בסדר כוחות רגימנטי - רגימנט הריינג'רס 75, מערכות 409-410, דצמבר 2006, עמודים 35-36.
↑  ג'ון גאלבין, "היורדים לקרב", הוצאת מערכות, 1972, עמודים 192-198.
| --- | --- |
בקרת זהויות :  GND: 132876949  ISNI: 0000 0000 3368 6855  LCCN: n2001059841  NARA: 10571904  SNAC: w6d32p4d  VIAF: 50400322   WorldCat (עם VIAF): 50400322
רמי הסמן

אין תמונה חופשית
רמי הסמן (נולד ב-28 בספטמבר 1958) הוא איש פרסום, מרצה וחוקר לשיווק מדיני וחברתי, ומראשי המאבק באיידס בישראל. הסמן אובחן כנשא HIV במהלך הקריירה שלו כאיש פרסום ואסטרטגיה שיווקית, ומאז ניתב את פעילותו המקצועית-התנדבותית להנהגת המאבק במגפה ולקידום המודעות הציבורית לנושא.